శ్యామ్ బిహారీ జైస్వాల్

శ్యామ్ బిహారీ జైస్వాల్ ఛత్తీస్‌గఢ్ రాష్ట్రానికి చెందిన రాజకీయ నాయకుడు. ఆయన రెండుసార్లు మనేంద్రగఢ్ నియోజకవర్గం నుండి ఎమ్మెల్యేగా గెలిచి, 2023 డిసెంబరు 22న విష్ణు దేవ్ సాయ్ మంత్రివర్గంలో మంత్రిగా ప్రమాణస్వీకారం చేశాడు.
రాజకీయ జీవితం
శ్యామ్ బిహారీ జైస్వాల్ భారతీయ జనతా పార్టీ ద్వారా రాజకీయాల్లోకి వచ్చి 2010లో బీజేపీ ఉపాధ్యక్షుడిగా తన రాజకీయ జీవితాన్ని ప్రారంభించి, బీజేపీ రాష్ట్ర అధ్యక్షుడిగా, బీజేపీ   కిసాన్ మోర్చా అధ్యక్షుడిగా పని చేశాడు. ఆయన 2013లో   మనేంద్రగఢ్ నియోజకవర్గం నుండి తొలిసారి ఎమ్మెల్యేగా ఎన్నికై 2014 నుండి 2015 వరకు చత్తీస్‌గఢ్ అసెంబ్లీ జనరల్ పర్పస్ కమిటీ ఛైర్మన్, సభ్యుడు సమర్పించిన పత్రాలను పరిశీలించడానికి కమిటీలో సభ్యుడిగా పని చేశాడు.

శ్యామ్ బిహారీ జైస్వాల్ 2018లో ఎన్నికల్లో ఓడిపోయి, 2023 ఎన్నికల్లో  మనేంద్రగఢ్ నియోజకవర్గం నుండి బీజేపీ అభ్యర్థిగా పోటీ చేసి తన సమీప కాంగ్రెస్ పార్టీ అభ్యర్థి రమేష్ సింగ్‌పై 11880 ఓట్ల మెజారిటీతో ఎమ్మెల్యేగా గెలిచి, 2023 డిసెంబరు 22న విష్ణు దేవ్ సాయ్ మంత్రివర్గంలో మంత్రిగా బాధ్యతలు చేపట్టాడు.

మూలాలు

వర్గం:ఛత్తీస్‌గఢ్ రాజకీయ నాయకులు